CELEX: 22014D0192
Language: mt
Date: 2014-09-25 00:00:00
Title: Deċiżjoni tal-Kumitat Konġunt taż-ŻEE Nru 192/2014 tal-25 ta' Settembru 2014 li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) u l-Protokoll 37 (li jinkludi l-lista prevista fl-Artikolu 101) tal-Ftehim ŻEE [2015/1260]

30.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/44
               
            DEĊIŻJONI TAL-KUMITAT KONĠUNT TAŻ-ŻEE
      Nru 192/2014
      tal-25 ta' Settembru 2014
      li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) u l-Protokoll 37 (li jinkludi l-lista prevista fl-Artikolu 101) tal-Ftehim ŻEE [2015/1260]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 98 u 101 tiegħu,
      Billi:
      
                  (1)
               
               
                  Id-Deċiżjoni tal-Kummissjoni C(2014)462 tat-3 ta' Frar 2014 dwar it-twaqqif tal-Grupp Ewropew ta' Regolaturi għas-Servizzi tal-Midja Awdjoviżiva għandha tiġi inkorporata fil-Ftehim ŻEE.
               
            
                  (2)
               
               
                  Biex il-Ftehim ŻEE jiffunzjona sew, il-Protokoll 37 tal-Ftehim ŻEE jrid jiġi estiż sabiex jinkludi l-Grupp Ewropew ta' Regolaturi għas-Servizzi Awdjoviżivi stabbilit bid-Deċiżjoni tal-Kummissjoni C(2014)462, u l-Anness XI għandu jiġi emendat sabiex jispeċifika l-proċeduri ta' assoċjazzjoni ma' dan il-Grupp.
               
            
                  (3)
               
               
                  Għalhekk, l-Anness XI u l-Protokoll 37 tal-Ftehim ŻEE għandhom jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiddaħħal wara l-punt 5q (id-Direttiva 98/84/KE tal-Parlament Ewropew u tal-Kunsill) tal-Anness XI tal-Ftehim ŻEE:
      
         
                     “5r.
                  
                  
                     
                        C(2014)462: Id-Deċiżjoni tal-Kummissjoni C(2014)462 tat-3 ta' Frar 2014 dwar it-twaqqif tal-Grupp Ewropew ta' Regolaturi għas-Servizzi tal-Midja Awdjoviżiva.
                     Għall-finijiet ta' dan il-Ftehim, id-dispożizzjonijiet tad-Deċiżjoni jinqraw bl-adattament li ġej:
                     Fl-Artikolu 4(1), il-kliem ‘u rappreżentant tal-Awtorità ta' Sorveljanza tal-EFTA’ jiddaħħal wara l-kelma ‘Kummissjoni’.
                     Il-modalitajiet ta' assoċjazzjoni tal-Istati tal-EFTA skont l-Artikolu 101 tal-Ftehim:
                     L-Istati tal-EFTA jipparteċipaw bis-sħiħ fil-Grupp Ewropew ta' Regolaturi għas-Servizzi tal-Midja Awdjoviżiva, mingħajr id-dritt għall-vot.”
                  
               
      Artikolu 2
      Il-punt li ġej jiddaħħal wara l-punt 38 fil-Protokoll 37 tal-Ftehim ŻEE:
      
         
                     “39.
                  
                  
                     Il-Grupp Ewropew ta' Regolaturi għas-Servizzi tal-Midja Awdjoviżiva (Id-Deċiżjoni tal-Kummissjoni C(2014)462 tat-3 ta' Frar 2014 dwar it-twaqqif tal-Grupp Ewropew ta' Regolaturi għas-Servizzi tal-Midja Awdjoviżiva).”
                  
               
      Artikolu 3
      It-testi tad-Deċiżjoni tal-Kummissjoni C(2014)462 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 4
      Din id-Deċiżjoni tidħol fis-seħħ fis-26 ta' Settembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 5
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Settembru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (*)  L-ebda rekwiżit kostituzzjonali ma huwa indikat.